**Valsts kancelejai**

*Par Ministru kabineta sēdes protokollēmuma projekta "Par Ministru kabineta 2016. gada 9. augusta sēdes protokollēmuma (prot. Nr. 39 19.§) "Likumprojekts "Noziedzīgi iegūtas mantas konfiskācijas izpildes likums"" 5. un 6. punktā un Ministru kabineta 2016. gada 9. augusta sēdes protokollēmuma (prot. Nr. 39 22. §) "Likumprojekts "Grozījumi Civilprocesa likumā"" 5. un 6. punktā doto uzdevumu izpildi" iesniegšanu*

Pamatojoties uz Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 73.1. apakšpunktu un 244. punktu, iesniedzu izskatīšanai Ministru kabineta sēdē Ministru kabineta sēdes protokollēmuma projektu "Par Ministru kabineta 2016. gada 9. augusta sēdes protokollēmuma (prot. Nr. 39 19.§) "Likumprojekts "Noziedzīgi iegūtas mantas konfiskācijas izpildes likums"" 5. un 6. punktā un Ministru kabineta 2016. gada 9. augusta sēdes protokollēmuma (prot. Nr. 39 22. §) "Likumprojekts "Grozījumi Civilprocesa likumā"" 5. un 6. punktā doto uzdevumu izpildi" (turpmāk - projekts).

|  |  |
| --- | --- |
| Iesniegšanas pamatojums | Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 244. punkts. |
| Valsts sekretāru sanāksmes datums un numurs | Nav attiecināms. |
| Informācija par saskaņojumiem | Projekts atbilstoši Ministru kabineta 2009. gada 7. aprīļa noteikumu Nr. 300 "Ministru kabineta kārtības rullis" 111. punktam nebija jāskaņo ne ar vienu, jo Ministru kabineta 2016. gada 9. augusta sēdes protokollēmumā (prot. Nr. 39 19. § 5. un 6. punkts un 22. § 5. un 6. punkts) dotie uzdevumi skar tikai Tieslietu ministriju. |
| Informācija par saskaņojumu ar Eiropas Savienības institūcijām | Nav attiecināms. |
| Politikas joma | Tieslietu politika. |
| Atbildīgā amatpersona | Tieslietu ministrijas Tiesu sistēmas politikas departamenta direktore I. Ilgaža. |
| Uzaicināmās personas | Nav attiecināms. |
| Projekta ierobežotas pieejamības statuss | Nav piešķirts ierobežotas pieejamības statuss. |
| Cita informācija | Ministru kabineta 2016. gada 9. augustā sēdes protokola Nr. 39 19.§ 5. punktā dots uzdevums Tieslietu ministrijai izstrādāt un **līdz** **2017. gada 1. oktobrim** iesniegt izskatīšanai Ministru kabinetā Ministru kabineta noteikumu projektu, lai noteiktu kārtību, kādā no valsts budžeta līdzekļiem tiek segti nolēmuma par noziedzīgi iegūtas mantas konfiskāciju izpildes izdevumi zvērinātiem tiesu izpildītājiem. Savukārt 6. punktā noteikts, ka, ja kārtējā gada valsts budžeta likuma pieņemšanas laikā finanšu līdzekļi likumprojekta īstenošanai netiek piešķirti, Tieslietu ministrijai **līdz 2017. gada 1. novembrim** sagatavot grozījumus Noziedzīgi iegūtas mantas konfiskācijas izpildes likumā, atliekot Noziedzīgi iegūtas mantas konfiskācijas izpildes likuma 44. panta pirmajā un piektajā daļā minētā tiesiskā regulējuma piemērošanu.Tāpat Ministru kabineta 2016. gada 9. augustā sēdes protokola Nr. 39 22.§ 5. punktā dots uzdevums Tieslietu ministrijai izstrādāt un **līdz** **2017. gada 1. oktobrim** iesniegt izskatīšanai Ministru kabinetā Ministru kabineta noteikumu projektu, lai noteiktu kārtību, kādā no valsts budžeta līdzekļiem tiek segti sprieduma izpildes izdevumi zvērinātiem tiesu izpildītājiem, piedzenot par labu cietušajam saistībā ar apmierinātu kaitējuma kompensāciju pieteikumu krimināllietā. Savukārt 6. punktā noteikts, ka, ja kārtējā gada valsts budžeta likuma pieņemšanas laikā finanšu līdzekļi likumprojekta īstenošanai netiek piešķirti, Tieslietu ministrijai **līdz 2017. gada 1. novembrim** sagatavot grozījumus Civilprocesa likumā, atliekot Civilprocesa likuma 567. panta otrās daļas 2. viens prim punktā un 4. viens prim daļā un 569. viens prim pantā minētā tiesiskā regulējuma piemērošanu, un izstrādātos grozījumus iesniegt kā priekšlikumus Saeimā, izskatot likumprojektu "Grozījumi Civilprocesa likumā".2017. gada 22. jūnijā Saeimā trešajā lasījumā tika pieņemts Noziedzīgi iegūtas mantas konfiskācijas izpildes likums. Par likuma spēkā stāšanos noteikts 2017. gada 1. augusts. Noziedzīgi iegūtas mantas konfiskācijas izpildes likuma 43. panta piektajā daļā noteikts, ka, *ja ar konfiscētās mantas realizācijas rezultātā iegūtajiem līdzekļiem nepietiek līdzekļu zvērināta tiesu izpildītāja amata atlīdzības un izpildu darbību veikšanai nepieciešamo izdevumu segšanai, tos sedz no valsts budžeta līdzekļiem Ministru kabineta noteiktajā kārtībā*.Pārejas noteikumu 2. punktā norādīts, ka šā likuma 43. panta pirmā un piektā daļa stājas spēkā **2019. gada 1. janvārī.**Vienlaikus 2017. gada 22. jūnijā Saeimā trešajā lasījumā tika pieņemts likums "Grozījumi Civilprocesa likumā". Par likuma spēkā stāšanos noteikts 2017. gada 1. augusts. Ar minēto likumu Civilprocesa likuma 567. pants papildināts ar 4.1 daļu, paredzot, ka, *ja, piedzenot kaitējuma kompensāciju 567 panta otrās daļas 2.1 punktā minētajā gadījumā, no parādnieka piedzītās summas nepietiek, lai segtu sprieduma izpildes izdevumus pilnā apmērā, amata atlīdzība takses apmērā un izpildu darbību veikšanai nepieciešamie izdevumi nesegtajā daļā tiesu izpildītājam tiek segti no valsts budžeta līdzekļiem Ministru kabineta noteiktajā kārtībā*.Civilprocesa likuma pārejas noteikumu 128. punktā noteikts, ka likuma 567. panta 1.1 daļa par piedzinēja atbrīvošanu no pienākuma norādīt piespiedu izpildes līdzekli, otrās daļas 2.1 punkts par cietušā atbrīvošanu no sprieduma izpildes izdevumiem, 4.1 daļa par sprieduma izpildes izdevumu segšanu stājas spēkā **2019. gada 1. janvārī.**Ievērojot minēto, sagatavots priekšlikums pagarināt Ministru kabineta 2016. gada 9. augusta sēdes protokollēmumā (prot. Nr. 39 19. § 5. un 6. punkts un 22. § 5. un 6. punkts) Tieslietu ministrijai doto uzdevumu izpildes termiņus. |

Pielikumā: Projekts uz 1 lp. (datne: TMprot\_240817\_MKprot).

Tieslietu ministrs Dzintars Rasnačs

Timpare 67036829

evija.timpare@tm.gov.lv